הוועדה לענייני ביקורת המדינה, כנסת 20, פרוטוקול מספר 121, 2016-05-30 11:00

קארין אלהרר: בוקר טוב לכלום.

קארין אלהרר: היום ה-30 במאי 2016, כ"ב באייר תשע"ו.

קארין אלהרר: הדיון שלנו היום: הטיפול בתהליכי חקיקת משנה במערכת הממשלתית – דו"ח מבקר המדינה 65 ג'.

קארין אלהרר: זו ישיבת מעקב שלישית.

קארין אלהרר: בעצם ישיבת מעקב שנייה, דיון שלישי בנושא.

קארין אלהרר: אני מברכת את נציגי מבקר המדינה ואת נציגי הגופים כולם שהגיעו לדיון.

קארין אלהרר: אז באמת באוקטובר 2015 נערך דיון ראשון בוועדה.

קארין אלהרר: התברר אז שיש עשרות חוקים שאין להם הוראות ביצוע, אין תקנות.

קארין אלהרר: במרס האחרון נערך הדיון השני.

קארין אלהרר: חלק מהמשרדים ואני מדגישה איזה – חוץ, כלכלה, פנים, תחבורה, קליטה ועלייה, אנרגיה ומים, פיתוח ופריפריה נגב וגליל, בכלל, אם היו סטודנטים חופשיים, לא הגיעו.

קארין אלהרר: ובחלק מהמשרדים, אמנם קטן, כן הייתה התקדמות, אבל גם ההתקדמות הייתה, חייבים לומר, מינורית.

קארין אלהרר: חוקים גדולים וחשובים נותרים כאות מתה על דפי הנייר.

קארין אלהרר: הכנסת מחוקקת את עצמה והמשרדים הממשלתיים פחות משתפים פעולה עם הוראות הביצוע לאזרחים.

קארין אלהרר: אם זה לא מספיק, אז גילינו בדיון הראשון שגם אין מעקב ממשלתי מסודר של הממשלה על התקנת התקנות.

קארין אלהרר: פנינו משרד אחרי משרד, ביקשנו תשובה לשאלה הכי פשוטה בעולם, כמה תקנות אתם צריכים להתקין.

קארין אלהרר: אף משרד לא ידע לענות לי על השאלה הזאת בדיון הראשון.

קארין אלהרר: ביקשנו מהמשרדים שהשתתפו את התשובה בכתב, אחרי 45 ימים.

קארין אלהרר: גם משך הזמן הזה לא הספיק לחלק מהמשרדים.

קארין אלהרר: לקח להם חודשיים-שלושה ועד היום חלק מהמשרדים לא נתנו שום תשובה בעניין.

קארין אלהרר: אחרי שמיפו איזה תקנון אינן מעודכנות, ביקשתי תאריך יעד – למתי יותקנו התקנות.

קארין אלהרר: במקרה הטוב נתקלתי בתאריכים רחוקים, היו עד סוף שנת 2016.

קארין אלהרר: במקרים אחרים התשובה הייתה לא יודע.

קארין אלהרר: משרד ראש הממשלה הגיב יותר משלושה חודשים אחרי הדיון, ב-25 בינואר, שכתוצאה מהישיבה והדיון בוועדה הוחלט שמשרד המשפטים ינחה את היועצים המשפטיים שכל משרד ינהל רישום עדכני של סטאטוס חקיקת המשנה, יעדכן את השרים הרלבנטיים.

קארין אלהרר: ביקשנו ממשרד המשפטים סטאטוס בעניין הזה, לבדוק האם יצאה הנחיה, טרם קיבלנו תשובה.

קארין אלהרר: אני מקווה שהיום אנחנו כן נקבל.

קארין אלהרר: אני רק אזכיר ואומר, לפי דו"ח מבקר המדינה, על פי הנתונים, מתוך 41 גופים האחראים על התקנות, רק שישה דיווחו על נוהל מסודר בנושא, רק חמישה מיידעים את השר או את המנכ"ל.

קארין אלהרר: בעת כתיבת הדו"ח היו מעל 133 תקנות, שהייתה חובה להתקין וטרם הותקנו.

קארין אלהרר: מחצית מהם, 61 סטים של תקנות מקנים זכויות או קובעים הסדרים שאי אפשר לממש ללא התקנת התקנות.

קארין אלהרר: הדוגמא הבולטת שעלתה גם בדו"ח מבקר המדינה – חוק שוויון זכויות לאנשים עם מוגבלות.

קארין אלהרר: מבדיקת היועץ המשפטי של הכנסת, עד שנת 2014 היו 46 סטים של תקנות שטרם הותקנו בחוק הספציפי הזה, כי היו 133.

קארין אלהרר: שש תקנות הותקנו מאז ועוד שתיים בחלקן.

קארין אלהרר: על אחת קיבלנו הסבר, אבל יש עדיין איזה הפרש מאד מהותי.

קארין אלהרר: יש התקדמות, אבל דרכנו עוד ארוכה.

קארין אלהרר: משרד מבקר המדינה, תרצו לומר משהו בשלב הזה?

קארין אלהרר: בשלב הזה לא.

קארין אלהרר: אז אנחנו מיד ניגש למלאכה.

קארין אלהרר: עורכת הדין מירב ישראלי.

קארין אלהרר: גברתי, את מהלשכה המשפטית כאן בכנסת.

קארין אלהרר: עשיתם בדיקה.

קארין אלהרר: מה עלה בידכם.

<מירב ישראלי: אכן.

<מירב ישראלי: אוקיי, אז צריך רק להבחין.

<מירב ישראלי: אנחנו עשינו בדיקה לגבי מה שאנחנו מכנים תקנות ראשונות, שזה בעצם תקנות שהמחוקק עצמו קבע תאריך יעד להתקנתן בחוק עצמו.

<מירב ישראלי: אצל מבקר המדינה בעצם הדו"ח רחב יותר וכולל גם תקנות שאין להן אמנם תאריך יעד, אבל הן נדרשות לצורך יישום החוק.

קארין אלהרר: הבנתי, אוקיי.

<מירב ישראלי: בפברואר 2014, בעקבות המחקר שאנחנו עשינו, יו"ר הכנסת הוציא מכתב לראש הממשלה, שבו נסקרו 46 מקרים שבהם שרי הממשלה לא עמדו בחובתם להתקין תקנות.

<מירב ישראלי: ואנחנו עכשיו, ממש בימים אלה עושים מעקב על הנושא הזה, כדי לראות מה קרה.

<מירב ישראלי: לצערי מה שגילינו, שהתופעה נשארה בעינה, הן לגבי התקנות שכבר אז לא הותקנו והן לגבי תקנות חדשות.

<מירב ישראלי: אני רק אתן את המספרים.

<מירב ישראלי: מתוך 46 מקרים שפורטו במכתב הקודם של יושב ראש הכנסת הובאו לאישור הוועדות בכנסת רק 11 קבצי תקנות ומתוך 22 חוקים חדשים, שמאז פברואר 2014 נחקקו ונכללה בהם הוראה של תאריך יעד להתקנת תקנות - 22 חוקים - הותקנו 6 קבצי תקנות בלבד.

<מירב ישראלי: כלומר, התופעה לא רק שלא נעלמה אלא אולי אפילו במידה מסוימת החריפה, ואנחנו מאד שמחים על הישיבה הזאת, כי באמת אנחנו לא רואים שינוי בהתנהלות של הממשלה בעניין הזה.

קארין אלהרר: טוב, מצער.

קארין אלהרר: אנחנו מתחילים ברגל שמאל.

קארין אלהרר: משרד המשפטים.

קארין אלהרר: שלום גברתי.

קארין אלהרר: אחת ההמלצות של המבקר הייתה – תכינו מאגר מידע שיכלול את המידע בעניין החוקים והתקנות, שנוכל לבצע מעקב, גם לא כזה של הכנסת לגבי מועדים וכו'.

קארין אלהרר: בדיון הקודם אמרתם שיש התקדמות, שזה מגיע לבחינה אצל השרה, המנכ"לית, היועץ המשפטי לממשלה שאמרתם שמחכים לכניסתו לתפקיד.

קארין אלהרר: הוא כבר מה שנקרא עמוק בפנים.

קארין אלהרר: מה קורה אצלכם?

<איילת לוי: קודם כל לפרוטוקול – עורכת דין איילת לוי, משרד המשפטים ואיתי נמצאת, ברשותך, גם עורך הדין שירה אבנת ממחלקת תכנון ואסטרטגיה אצלנו במשרד, שתיכף תעדכן על תכניות העבודה שמשרד המשפטים עושה ועורך כדי לטפל בהמלצות הדו"ח וגם בעקבות הישיבה הקודמת.

<איילת לוי: אנחנו בדיון הקודם, כפי שאמרה גברתי, התחייבנו להעביר את הנושא ליועץ המשפטי לממשלה ולמנכ"לית המשרד.

<איילת לוי: הנושא הובא לפתחם.

<איילת לוי: כפי שיודעים כאן בוודאי גם גברתי וגם הנוכחים, לא מזמן מונה משנה ליועץ המשפטי לממשלה לעניין ניהול ותפקידים מיוחדים, מר אבי ליכט, שקיבל תפקיד חדש במשרד המשפטים.

<איילת לוי: הנושא הזה, כך החליטו היועץ המשפטי לממשלה ומנכ"לית המשרד, יובא לפתחו, גם מאחר ש - - -

קארין אלהרר: אז השאלה המתבקשת היא למה הוא לא הגיע?

<איילת לוי: גברתי, הוא רק נכנס לתפקיד ולומד את התפקיד מחדש.

<איילת לוי: יש הרבה סוגיות שנמצאות - - -

קארין אלהרר: גברתי, עורך דין ליכט נמצא במערכת שנים על שנים.

קארין אלהרר: אני מעריכה ומוקירה את עבודתו, אבל זה לא מישהו שבא מבחוץ וצריך ללמוד מה עושים במשרד המשפטים.

<איילת לוי: לא, אבל אני בכל זאת, אם יורשה לי להגן על עורך הדין אבי ליכט שלא נמצא כאן בדיון, הוא שלח נציגת נאמנות, אבל השורה התחתונה ממה שאני מנסה לומר זה שבגלל השינויים הארגוניים - - -

קארין אלהרר: מתי הוא נכנס לתפקיד?

<איילת לוי: ממש לפני שמונה ימים.

<איילת לוי: הוא קיבל על עצמו, בהנחיית היועץ המשפטי לממשלה ובהנחיית מנכ"לית המשרד, בעקבות הדיון הקודם עם גברתי ולאחר שהתחייבנו להעביר את הנושא, לטפל בנושא הזה.

<איילת לוי: אני מודה ומתוודה, כרגע סד זמנים אין, כי אבי ליכט נכנס לתפקידו לפני שמונה ימים, אבל מאחר שהתפקיד מתייחס לתהליכים ארגוניים בתוך מחלקת ייעוץ וחקיקה ומתוך מטרה לתת מענה לסוגית האחריות הכוללת לעניין המאגר, הנושא מובא לפתחו.

<איילת לוי: מה שאני אומרת לך, כמובן מתואם עם המנכ"לית ועם היועץ המשפטי לממשלה.

<איילת לוי: זה לעניין המאגר הכולל שהבטחנו תשובות.

<איילת לוי: תנחי אותי איך את רוצה שאני אתקדם.

קארין אלהרר: אני רוצה לדעת האם בהמשך למכתב של מנכ"ל משרד ראש הממשלה, האם יצאה הנחיה ליועצים המשפטיים, מה כוללת האחריות שלהם, מתי יצאה ההנחיה, לוח זמנים לביצוע.

<איילת לוי: תראי, טרם יצאה הנחיה - - -

קארין אלהרר: למה?

<איילת לוי: אני אסביר.

<איילת לוי: שוב - - -

קארין אלהרר: כי חיכינו לאבי ליכט?

קארין אלהרר: באמת, הדו"ח הזה יצא מזמן.

<איילת לוי: אני מבינה וזו שאלה במקומה, אבל אני חושבת שיש לתת עכשיו את הזמן למר אבי ליכט להידרש לנושא הזה.

<איילת לוי: כך החליטו היועץ המשפטי לממשלה ומנכ"לית המשרד, והנושא צריך להיות מובא לפתחו.

<איילת לוי: זאת תשובתי בעת הזו.

קארין אלהרר: אני לא אתייאש מהעניין הזה, באמת אני אומרת.

קארין אלהרר: אני לא מצליחה להבין.

קארין אלהרר: תראו, אם זה היה מישהו שמוקפץ ממשרד אחר, הבן אדם משמש כמשנה ליועץ המשפטי לממשלה מזה כמה זמן?

<שירה אבנת: שבע שנים.

קארין אלהרר: זה רציני?

קארין אלהרר: באמת אני שואלת.

קארין אלהרר: מילא לא הגיע, בסדר, הבנתי, הוא צריך ללמוד את התפקיד ויושב במשרד ושוקד על לימודיו, אבל מינימום תשובה יותר רצינית.

<שירה אבנת: אני רוצה להוסיף.

<שירה אבנת: לפרוטוקול – עורכת הדין שירה אבנת, אגף תכנון מדיניות ואסטרטגיה במשרד המשפטים.

<שירה אבנת: אז ככה, בשנה שעברה אנחנו כאגף תכנון ואסטרטגיה, ליווינו עבודת ייעוץ אסטרטגי משמעותית במחלקת ייעוץ וחקיקה, בעקבותיה הוגש דו"ח ליועץ המשפטי לממשלה.

<שירה אבנת: הדו"ח, שממליץ על מספר שינויים בעבודה של המחלקה, שינויים מקיפים, הוגש ליועץ המשפטי לממשלה החדש, על מנת שיקבל החלטה לגביו ובעקבות זאת מונה מר ליכט לתפקידו; ומאחר שהדו"ח ממליץ על הרבה שינויים ארגוניים ואסטרטגיים במחלקה, הנושא הזה הוא רק אחד הנושאים שאליהם נדרש מר ליכט והוא עדיין לא הגיע לטפל בזה.

<שירה אבנת: זה דבר אחד.

<שירה אבנת: כלומר, מדובר כאן בעבודה מקיפה במחלקה, שאיננה מוגבלת רק לנושא הזה - - -

קארין אלהרר: כלומר אתן אומרות לי גם, וסליחה שאני מתפרצת, גברתי, אתן אומרות לי גם שאין אפילו איזו התכוננות ללוח זמנים.

קארין אלהרר: אז מה אני אמורה לעשות עם התשובה הזאת, חוץ מ - - -

<שירה אבנת: אני רוצה להוסיף עוד דבר.

<שירה אבנת: על אף שטרם התקבלה החלטה כיצד להתמודד עם הנושא הזה, מה הדרך הנכונה לפעול, אנחנו באגף תכנון מדיניות ואסטרטגיה התחלנו לעשות עבודת רקע והכנה כדי שכאשר הנושא יובא להחלטתו של מר ליכט, תהיה לו את כל התשתית הנכונה לקבל החלטה.

<שירה אבנת: בין השאר - - -

קארין אלהרר: כמשרד המשפטים אתם מבינים שאתם בהפרה של חוק?

קארין אלהרר: כשיש תקנות חובה והן לא מעודכנות, אתם, כאילו, אנחנו מדברות ואתן מבינות את המשמעות, מן הסתם.

<שירה אבנת: כן.

<איילת לוי: אנחנו מן הסתם מבינות את המשמעות ואנחנו עושות כמה פעולות במקביל, גם האגף וגם הלשכה המשפטית במשרד וגם מר אבי ליכט שנדרש לעניין הזה.

קארין אלהרר: טוב, אוקיי.

קארין אלהרר: אני מבקשת לקבל תוך שבוע עדכון מה הצפי, מתי זה קורה ובאמת, אני מאד מעריכה את עבודתו של מר ליכט ואני באמת חושבת שהוא אדם מאד מוכשר ובטוחני שהוא יסתגל לתפקידו החדש במהרה, אבל אי אפשר להשאיר את זה ככה, רק בגלל שהוא נכנס חדש לתפקיד.

קארין אלהרר: זה תירוץ שהוא לא יכול להתקבל בוועדה, אני מצטערת.

קארין אלהרר: גם מנכ"לים חדשים, כל אחד רוצה ללמוד את התפקיד, אבל בינתיים צריך לנהל דברים.

קארין אלהרר: זה לא כל כך משנה לי.

<שירה אבנת: הנושא כרוך בשיתופי פעולה משמעותיים בין משרד המשפטים לבין גורמים אחרים.

<שירה אבנת: אנחנו, כפי שאמרתי, מכינים את התשתית לקבלת החלטה בנושא.

<שירה אבנת: יש מספר מודלים חלופיים שבהם ניתן להפעיל מערכת כזו למעקב ובקרה אחר חקיקת המשנה במשרדי הממשלה.

<שירה אבנת: קיימנו פגישות עם גורמים שונים, גם כאן בכנסת, גם במשרד ראש הממשלה, כדי להבין מה הוא המודל המתאים ביותר והנכון ביותר ומה המשאבים שנדרשים ליישום כל מודל, גם מבחינת כוח אדם, גם מבחינת מערכות מידע.

<שירה אבנת: על פי זה יהיה צריך לקבל החלטה.

<שירה אבנת: כלומר, יש התקדמות, אנחנו מכינים את התשתית - - -

קארין אלהרר: אוקיי, מאה אחוז, תודה.

קארין אלהרר: טוב, עכשיו אנחנו נתחיל בסבב ונראה מי השתפר ומי לא.

קארין אלהרר: נתחיל מהראש, משרד ראש הממשלה.

קארין אלהרר: נציג, נציגה?

<חוה ראובני: גברתי סליחה, יש לי דיון בשעה 11:30 בוועדה אחרת, אז אם אפשר ל - - -

קארין אלהרר: נראה לי שראש הממשלה יעזור לך, כי אין פה תשובה.

קארין אלהרר: משרד ראש הממשלה?

<רועי דרור: נמצא פה.

קארין אלהרר: נמצא כאן, אהלן, נעים מאד.

<רועי דרור: מה שלומך?

קארין אלהרר: בסדר גמור, תודה רבה.

קארין אלהרר: אני שמחה שהגעת, כי לדיון הקודם לא הגעתם.

קארין אלהרר: אני רוצה לדעת כמה תקנות טרם הותקנו.

<רועי דרור: אני מתנצל.

<רועי דרור: שוב, גברתי, אני מתנצל - - -

קארין אלהרר: תציג את עצמך לפרוטוקול.

<רועי דרור: רועי דרור, מנהל תחום רפורמות ממשליות.

<רועי דרור: אני אגיד שוב, הסמכות של התקנת תקנות היא נציג אחר במשרד.

<רועי דרור: אני באתי לענות לך לגבי המעקב, לגבי העבודה שאנחנו מלווים את משרד המשפטים.

<רועי דרור: כלומר, אני מתנצל שוב בפעם השנייה ואני מניח שזה לא יקרה בפעם השלישית.

קארין אלהרר: יש לי הרגשה שזה יקרה בפעם השלישית.

<רועי דרור: לא, זה לא.

<רועי דרור: אני מתכוון שלא.

קארין אלהרר: אני יודעת למי ניתנה הנבואה, אבל בכל זאת הרגשה מאד חזקה ניתנה לי.

קארין אלהרר: אוקיי, אז יש מישהו שיודע לתת תשובה על תקנות?

קארין אלהרר: או שנשאיר את זה מה שנקרא לפעם הבאה?

<רועי דרור: אנחנו יכולים להחזיר תשובה מהירה לוועדה.

קארין אלהרר: אני מבקשת דיווח בתוך שבוע, ותרשום לעצמך מה אני מבקשת: כמה תקנות טרם הותקנו, מאיזו שנה כל סט תקנות, מה הצפי להתקנת התקנות ברמת חודש ושנה ואני מבקשת שזה יהיה בחתימת מנכ"ל משרד ראש הממשלה.

<רועי דרור: מקובל.

קארין אלהרר: תודה.

קארין אלהרר: משרד התחבורה, גברתי.

קארין אלהרר: גם אתם לא הגעתם לדיון הקודם.

<חוה ראובני: על הדיון הזה נודע לי, אני מודה, שלשום.

קארין אלהרר: לא בגלל הוועדה.

<חוה ראובני: לא, לא.

<חוה ראובני: היה איזה שהוא קצר בתקשורת על מה בדיוק מבקשים תשובות ולכן זה קרה.

<חוה ראובני: כיוון שאנחנו הבנו - - -

קארין אלהרר: היו רק שני דיונים קודם, לא יותר.

<חוה ראובני: גברתי, המידע שאני קיבלתי נכון ליום חמישי, היה ששואלים על תקנות נגישות שבאחריות המשרד ועל הדברים האלה - - -

קארין אלהרר: גם.

<חוה ראובני: לדברים האלה יש לי תשובות.

<חוה ראובני: החומר אצלי.

<חוה ראובני: שני סטים של תקנות כבר אושרו מזמן, לפני שנים.

<חוה ראובני: סט שלישי מונח בוועדת העבודה והרווחה של הכנסת.

<חוה ראובני: יש תקנות שאושרו, שהן עוד תקנות נגישות שנמצאות באמצע תהליך העבודה, גם כן בוועדת העבודה והרווחה של הכנסת.

<חוה ראובני: לגבי מיפוי כולל, לצערי אני לא מצוידת בו.

קארין אלהרר: אז אני מצטערת, זאת לא תשובה.

<חוה ראובני: אני לא מצוידת בו, כי שיטת העבודה אצלנו, אפשר לדבר על מודלים שונים.

<חוה ראובני: המודל שמקובל אצלנו הוא שכל עורך דין שמטפל בחקיקה מטפל גם בחקיקת המשנה.

<חוה ראובני: ברגע זה אין בשליפה.

<חוה ראובני: אפשר לרכז את המידע והמידע כולו קיים, כי יש לנו טבלאות סטאטוס, אבל הן לא בנויות במודל ועל פי התבניות האלה, אלא צריך לארגן את המידע - - -

קארין אלהרר: אז אני אבקש, גברתי, כדי שאני אוכל גם לשחרר אותך לדיון הבא, אני מבקשת לקבל בתוך שבוע, אבל הפעם אם אפשר גם לקבל - זה מאד יעזור לי כדי שנוכל להתקדם - עדכון סטאטוס לגבי כל התקנות שטרם הותקנו, בדיוק באותו פורמט שביקשתי ממשרד ראש הממשלה – כמה תקנות טרם הותקנו - - -

<חוה ראובני: תקנות חובה.

קארין אלהרר: תקנות חובה ובכלל.

קארין אלהרר: תדגישו מה חובה ומה לא, כדי שנעשה סדר בדברים.

קארין אלהרר: אני מבקשת לדעת מאיזו שנה אמורה הייתה להיות מותקנת תקנה, במידה ומדובר בתקנות חובה.

קארין אלהרר: מה הצפי להתקנה ואני רק מבקשת להבהיר שגם תקנות שנמצאות בוועדה, מבחינתי זה לא הותקן, כן?

קארין אלהרר: אם העברתי לוועדה זה לא יצא מסמכותכם.

<חוה ראובני: אין לנו שליטה על התהליך הזה.

<חוה ראובני: אנחנו יש לנו שליטה - - -

קארין אלהרר: לא, בסדר, אז תכתבו בסטאטוס – נמצא בוועדה.

<חוה ראובני: בוודאי.

קארין אלהרר: אוקיי.

קארין אלהרר: אז שוב, ברמת חודש ושנה.

קארין אלהרר: אם אין, אני מבקשת לציין למה אין תקנות וגם ממשרד התחבורה, אני מבקשת מכתב בחתימת המנכ"ל או השר בעניין הזה, בתוך שבוע.

קארין אלהרר: תודה רבה גברתי.

קארין אלהרר: משרד החוץ.

קארין אלהרר: שלום גברתי, בואי תצטרפי אלינו לשולחן.

<תמי קפלן: תמר קפלן, משרד החוץ.

<תמי קפלן: שלחנו גם עמדה כתובה.

<תמי קפלן: בעיקרון ראשית כל הדו"ח - - -

קארין אלהרר: לא, לא קיבלנו.

קארין אלהרר: מתי שלחת?

<תמי קפלן: אתמול, למנהלת הוועדה.

קארין אלהרר: מתי אתמול?

קארין אלהרר: בטח בשמונה בערב.

<תמי קפלן: לא, לא, לא.

<תמי קפלן: היא ביקשה עד שלוש, אולי זה היה שלוש וחצי או משהו כזה.

קארין אלהרר: אז אייל, תמצא.

קארין אלהרר: קיבלנו אתמול ממשרד החוץ?

<קריאה: ממש מאוחר, בשעה מאוחרת קיבלנו.

<תמי קפלן: להעביר לכם העתק?

<תמי קפלן: את תרצי?

קארין אלהרר: א' אני אשמח לקבל העתק, וב' את תספרי לנו בהרחבה מה כתוב בהעתק.

קארין אלהרר: קודם תספרי לנו ואז תעבירי לי את ההעתק.

<תמי קפלן: בעיקרון שר החוץ, למעשה הסמכות שלו להתקין תקנות קיימת בחוק אחד.

<תמי קפלן: יש חוקים אחרים שיש חובת היוועצות, הסכמה.

<תמי קפלן: יש לו סמכות להוציא צווים, אבל הסמכות להתקין תקנות קיימת בחוק אחד, שיש לו גם סמכות להוציא צווים.

<תמי קפלן: צווים מוצאים לפי צרכים מדיניים.

<תמי קפלן: מדובר בצווים שמעניקים חסויות וזכויות יתר לפי כנסים מסוימים או נציגויות של ארגונים מסוימים, ואת זה אנחנו עושים כדבר שבשגרה.

<תמי קפלן: לגבי תקנות, לא היה שום צורך להוציא תקנות ולכן לא בוצע.

<תמי קפלן: זה חוק משנת 1983.

<תמי קפלן: אין שום צורך לצורך ביצוע של החוק, להתקין תקנות.

קארין אלהרר: אוקיי, תודה.

קארין אלהרר: אני אשמח לקבל את ההתייחסות הקרובה.

קארין אלהרר: משרד הביטחון?

קארין אלהרר: משרד הביטחון?

קארין אלהרר: קריאה שלישית למשרד הביטחון.

קארין אלהרר: גם הפעם הוא לא הגיע.

קארין אלהרר: אוקיי.

קארין אלהרר: אני רק רגע רוצה לחזור למשרד החוץ.

קארין אלהרר: אין כרגע תקנות שלא הותקנו, בוודאות?

קארין אלהרר: אוקיי.

קארין אלהרר: משרד האוצר.

קארין אלהרר: שלום אדוני.

קארין אלהרר: בדיון הקודם אמרתם שלא קיבלתם את הפנייה הראשונית.

קארין אלהרר: התבקשתם להעביר עדכון לוועדה.

קארין אלהרר: כמובן שלא קיבלנו אותו.

<ירון גולן: למה?

<ירון גולן: העברנו עמדה כתובה ב-24 במאי.

<ירון גולן: יש לי אותה פה.

קארין אלהרר: למה אני לא מקבלת את זה.

קארין אלהרר: בוא תספר לנו מה היה כתוב בעמדה.

<ירון גולן: קודם כל לפרוטוקול – ירון גולן מהלשכה המשפטית באוצר.

<ירון גולן: בסטאטוס שהבאנו בעצם ציינו את המקרים שבהם נקבע בחקיקה כי שר האוצר חייב להתקין תקנות.

<ירון גולן: יש למיטב ידיעתנו 10 מקרים שבהם יש סמכות ועדיין לא הותקנו תקנות, חלקם בגלל שהחקיקה יחסית חדשה ועובדים על התקנות עכשיו.

<ירון גולן: יש חלק מהדברים שהם מאד מורכבים כי הם מצריכים תיאום של כמה משרדי ממשלה.

קארין אלהרר: אין כמעט תקנות שאני מכירה שלא צריך כמה משרדי ממשלה.

קארין אלהרר: לפחות את משרד המשפטים אתם צריכים ביחד.

קארין אלהרר: אז זה תירוץ לא משהו.

<ירון גולן: אין תירוצים, אני מתאר את מה ש - - -

קארין אלהרר: א' אני מבקשת לדעת כמה מהתקנות הן תקנות חובה.

<ירון גולן: כולן.

<ירון גולן: אנחנו התייחסנו רק - - -

קארין אלהרר: כולן.

קארין אלהרר: רק לתקנות חובה התייחסתם, מצוין.

קארין אלהרר: המועד שלהן עבר או שאין מועד בחוק?

<ירון גולן: אין מועד בחוק.

<מירב ישראלי: יש שלושה מקרים שאצלנו רשומים שיש מועד בחוק.

קארין אלהרר: בבקשה גברתי, איזה מקרים אלה?

<מירב ישראלי: המקרים הם פקודת מס הכנסה, הנוסח החדש, תיקון מספר 171.

<ירון גולן: רגע, אולי אני רק אציין, אנחנו ציינו במכתב הנלווה ואני אקרא.

<ירון גולן: ציין היועץ המשפטי של האוצר: אציין כי הטבלה אינה כוללת התייחסות לחקיקת משנה של הרשות לניירות ערך ואינה כוללת התייחסות של רשות המיסים ומינהל - - - המדינה, שהם עובדים לבד מול לשכת השר.

<ירון גולן: אז ככה שלפקודת מס הכנסה אנחנו לא התייחסנו.

קארין אלהרר: לא, אבל רגע, סליחה, אני לא שמעתי על פיצולים במשרד האוצר.

<ירון גולן: לא, אבל גם כשאנחנו עבדנו מול מבקר המדינה במענה לדו"ח שלהם, המענה בעצם פוצל בין המשרד הראשי לבין יחידות סמך שהן גוף-.

<ירון גולן: רשות המיסים הגיבה למבקר בנפרד.

קארין אלהרר: מי חתום על זה ברשות המיסים?

<קריאה: היועץ המשפטי

קארין אלהרר: ברשות המיסים?

קארין אלהרר: לא הבנתי, אבל שר האוצר אמור להיות חתום על התקנות, מה זה הדבר הזה?

קארין אלהרר: תראה, נהלי העבודה של משרד האוצר על אגפיו מול משרד מבקר המדינה הם עניין ביניכם ואני לא מתערבת פה.

קארין אלהרר: נהלי הדיווח לוועדה הם מאד אחידים ומסודרים.

קארין אלהרר: כשתקנות אמורות להיות חתומות בידי שר האוצר, זו אחריותו של משרד האוצר על כל אגפיו, למיטב ידיעתי, ותקן אותי אם אני טועה, רשות המיסים היא חלק ממשרד האוצר.

<ירון גולן: היא חלק ממשרד האוצר.

<ירון גולן: יחידת סמך מאד גדול, יש לה המון תקנות משל עצמה - - -

קארין אלהרר: אבל השר חתום עליהן?

<ירון גולן: כן, אבל מי שענה פה זה הלשכה המשפטית של משרד האוצר, שאנחנו לא מטפלים - - -

קארין אלהרר: אבל למה זה מעניין אותי?

קארין אלהרר: סליחה.

קארין אלהרר: לא, אני לא מצליחה להבין את זה.

<ירון גולן: אני אעביר את המסר.

<ירון גולן: הבנתי.

<ירון גולן: אני אעביר את המסר.

קארין אלהרר: טוב, אז איזה עוד תקנות?

<מירב ישראלי: יש תקנות חדשות יחסית מחוק לקידום התחרות ולצמצום הריכוזיות שזה יחד עם נגיד בנק ישראל.

קארין אלהרר: זה לא כזה חדש.

קארין אלהרר: העברנו את זה בשנת 2015, אם אני לא טועה.

<מירב ישראלי: 2014.

<מירב ישראלי: יחסית.

<מירב ישראלי: יש לנו דברים שהם הרבה יותר שנים.

<מירב ישראלי: וחוק חובת מכרזים, תיקון מספר 24, הוראת שעה, כשהוראת השעה הוארכה בנושא של טקסטיל.

<ירון גולן: אז רק לגבי זה, לגבי הנושא האחרון, התקנות מונחות על שולחן ועדת החוקה.

<ירון גולן: יש כרגע - - -

<מירב ישראלי: אז לא קיבלנו עדכון לגבי זה, אני אבדוק אם זה הוגש.

<ירון גולן: אוקיי.

קארין אלהרר: טוב, אני מקבלת לבקש את הפירוט של התשובות.

קארין אלהרר: זאת אומרת את התשובה בכתב.

קארין אלהרר: יש לכם את זה בוועדה?

קארין אלהרר: אני מנסה להבין.

<ירון גולן: אם הוועדה לא קיבלה, אנחנו נעביר עוד פעם.

<ירון גולן: לדעתי יש.

<מירב ישראלי: אתה אומר שקיבלנו?

קארין אלהרר: אני רוצה לוודא שקיבלנו את זה כדי שלא ייווצר מצב שלא קיבלנו.

קארין אלהרר: בינתיים, משרד החינוך.

קארין אלהרר: ורק כדי לסגור את עניין משרד האוצר, להעביר את ההתייחסות גם לגבי רשות המיסים וכל יתר האגפים בתוך שבוע.

<ירון גולן: שבוע גברתי, זה נראה לי - - -

קארין אלהרר: נראה לי מלא זמן.

<ירון גולן: אבל - - -

קארין אלהרר: לא, אבל אתה בעצמך אומר, אדוני - - -

<ירון גולן: אין לי יכולת לאסוף את זה.

<ירון גולן: זה לא לשכה.

קארין אלהרר: אדוני, תפנה לשר, תגיד לו הייתי בוועדה לביקורת המדינה, אמרו לי להעביר התייחסות, לטיפולך המסור אודה.

קארין אלהרר: כן, משרד החינוך.

<לירן שפיגל: שלום.

<לירן שפיגל: לירן שפיגל מהלשכה המשפטית.

קארין אלהרר: שלום לירן, ברוך הבא לוועדה.

קארין אלהרר: נגישות פרטנית לתלמיד וההורה.

קארין אלהרר: דיברנו עם היועץ המשפטי לכנסת, מקווים שיהיה עד סוף המושב.

קארין אלהרר: זה נמצא בוועדה, נכון?

<לירן שפיגל: זה נמצא בוועדה, פנו עוד פעם לוועדה כדי לבדוק איפה הדברים עומדים, גם בפנייה בכתב.

קארין אלהרר: ואיפה הם עומדים?

<לירן שפיגל: מה שנמסר לנו שיש עוד תקנות שמונחות על שולחן הוועדה שם וזה יטופל במסגרת הטיפול הכולל.

<לירן שפיגל: זו תשובה שניתנה בעל פה, לא לי, אבל זה פחות או יותר רוח הדברים.

קארין אלהרר: אוקיי.

קארין אלהרר: תנאים לחוק חינוך חובה למסגרות חינוכיות, יש מגעים בין משרד החינוך למשרד הכלכלה לגבי המעמד של המסגרות.

קארין אלהרר: מתי מסתיימים המגעים?

<לירן שפיגל: אין לנו עדיין לוח זמנים לסיום המגעים.

<לירן שפיגל: מה שאני כן יכול לומר זה שבינתיים חלק מבתי הספר כבר עברו לפיקוח של משרד החינוך ויש עוד בתי ספר שהם בתהליך לעבוד לפיקוח של משרד החינוך.

<לירן שפיגל: אנחנו מקווים שנשלים את ההעברה של כלל בתי הספר תוך שלוש שנים.

קארין אלהרר: שלוש שנים?

<לירן שפיגל: כן.

קארין אלהרר: אבל זה בפרקטיקה.

קארין אלהרר: מה לגבי התקנות?

<לירן שפיגל: עוד פעם, אנחנו הסברנו.

<לירן שפיגל: יש איזו שהיא מחלוקת מקצועית אם חוק החניכות בכלל רלבנטי לאותם בתי ספר שנמצאים היום בפיקוח של משרד הכלכלה.

<לירן שפיגל: אז עד שהעניין הזה לא ייפתר ונבין מה המתכונת, אז אנחנו לא - - -

קארין אלהרר: לא הבנתי.

קארין אלהרר: אתם לא מצליחים לדבר עם משרד הכלכלה?

<לירן שפיגל: אני יודע שיש מגעים, אני לא יודע להגיד.

קארין אלהרר: איפה נציג משרד הכלכלה?

<דקלה חורש: דקלה חורש ממשרד הכלכלה.

קארין אלהרר: מה הבעיה לדבר?

<דקלה חורש: יש דיבורים תמידיים.

<דקלה חורש: זה נושא שמצוי ב - - -

קארין אלהרר: ומה מניבים הדיבורים התמידיים?

<דקלה חורש: יש - - - להגיע להבנות, יש רצון.

<דקלה חורש: מחלוקת מקצועית איפה זה צריך להיות.

<דקלה חורש: זה לא ברמה שאני יכולה לדווח על הכרעה.

<דקלה חורש: כל עוד הם במחלוקת פשוט אי אפשר להתקין תקנות שאנחנו נפקח על זה.

קארין אלהרר: אז אני מנסה להבין.

קארין אלהרר: רק עוד שלוש שנים יהיו תקנות, כי לא הבנתי את התשובה כל כך, לירן.

<לירן שפיגל: לא, לא אמרתי שעוד שלוש שנים יהיו תקנות, אלא אמרתי שאנחנו מקווים שתוך שלוש שנים כל בתי הספר יעברו לפיקוח שלנו.

קארין אלהרר: אני שוב לא מבינה את התשובה.

קארין אלהרר: תראו, יש תקנות חובה.

קארין אלהרר: אתם מתווכחים ביניכם אצל מי תהיה הנקודה הזאת.

קארין אלהרר: למה זה מעניין את האזרחים ולמה זה אמור לעניין את הוועדה.

קארין אלהרר: תקבלו החלטה.

<לירן שפיגל: אז עוד פעם, לגבי המחלוקת כפי שענינו, יש מגעים בין המשרדים.

קארין אלהרר: כמה זמן אתם מנהלים שיח בעניין?

קארין אלהרר: שאלה פשוטה.

קארין אלהרר: למה אין תשובה פשוטה?

<דקלה חורש: זה נושא שמצוי במחלוקת זה כמה שנים.

קארין אלהרר: כמה שנים במספר?

<דקלה חורש: אני לא יודעת לאמוד את המספר המדויק.

קארין אלהרר: עד כדי כך?

<דקלה חורש: יש מחלוקת מקצועיות לגבי בכלל החניכות ונושאים מקצועיים אחרים שנמצאים בסמכות משרד הכלכלה.

<דקלה חורש: אני בוודאי לא אדע להגיד איזו תשובה שמכריעה בעניין הזה.

קארין אלהרר: תגידו, ואין אופציה שנגיד מישהו מעליכם יקבל החלטה ויחתוך את זה?

קארין אלהרר: נגיד ראש הממשלה, שמעתי שהוא שר הכלכלה בימינו.

קארין אלהרר: אולי הוא יקבל החלטה בשבתו כשר הכלכלה?

<רועי דרור: נכון.

<רועי דרור: נבדוק את הנושא.

קארין אלהרר: אני מבקשת תשובה.

<רועי דרור: נבדוק את הנושא ונחזיר תשובה.

קארין אלהרר: בתוך שבוע, ביחד עם הדיווח.

<רועי דרור: אין בעיה.

קארין אלהרר: נשמע לי כמו רעיון טוב.

קארין אלהרר: שנים, שנים, שנים מדברים.

<רועי דרור: אנחנו בעד פתרון מחלוקות.

קארין אלהרר: אוקיי, בסדר.

קארין אלהרר: תקנות זכויות התלמידים עם לקויות במוסדות על תיכוניים.

קארין אלהרר: להבנתי יש שני נוסחים, האחד זכויות התלמיד בהליכי סיום.

קארין אלהרר: מתי יסתיים הדיון בנוסח הראשון?

קארין אלהרר: אם הוגש?

קארין אלהרר: מתי מתוכנן דיון?

קארין אלהרר: אתם מעודכנים?

<לירן שפיגל: אז ככה, לגבי סט אחד של תקנות, אנחנו בהליכים נמרצים אל מול משרד המשפטים לסיים את הנוסח.

קארין אלהרר: בזכויות התלמיד או לגבי האבחון?

<לירן שפיגל: זה לגבי מרכזי התמיכה, מוסדות אקדמאיים, והתאמות לתלמידים עם לקויות למידה.

<לירן שפיגל: סט נוסף - - -

קארין אלהרר: ערן, אתה יודע לעזור?

<ערן טמיר: לא שמעתי מה הוא אמר.

קארין אלהרר: גם אני לא.

<לירן שפיגל: עוד פעם.

<לירן שפיגל: יש שני סטים.

<לירן שפיגל: יש סט אחד שאני מבין שמסדיר את עניין ההכרה ומאבחן וסט אחר שמדבר על התאמות - - -

<ערן טמיר: הזכויות של התלמיד עצמו.

<לירן שפיגל: כן.

קארין אלהרר: אז מה מתקדם?

<לירן שפיגל: אז הסט הראשון של ההתאמות, נמצא בעבודה נמרצת למול משרד המשפטים לסיים את הנוסח.

קארין אלהרר: זה מעודד.

קארין אלהרר: מה קורה עם הנמרצות, לאן היא מובילה?

<לירן שפיגל: לגבי הסט השני, לגבי ועדת - - -

קארין אלהרר: רגע, לירן, מתי זה נסגר?

קארין אלהרר: הבנתי, נמרץ, אני שמחה.

<לירן שפיגל: לא נתנו לי לוח זמנים כרגע לסיום.

<ערן טמיר: אמרו לך ממתי זה בעבודה נמרצת?

קארין אלהרר: זה משנת 2008, לא?

<ערן טמיר: אני לא בטוח שמשרד המשפטים יודע שיש עבודה נמרצת מולו בהקשר הזה.

<מירב ישראלי: זה אצל איילת גדי?

<לירן שפיגל: כן.

<מירב ישראלי: זה בנוסח.

<לירן שפיגל: כן, בנוסח.

קארין אלהרר: משרד המשפטים מכיר?

<איילת לוי: אני לא מכירה את הנושא הזה.

<איילת לוי: דווקא דווחנו על תקנות אחרות שנמצאות אצל איילת גדי, לא על התקנות האלה.

<איילת לוי: אז אם תוכל להעביר לנו את זה ואני אעשה בדיקה.

<איילת לוי: דווקא את זה אני לא מכירה.

<לירן שפיגל: בסדר.

<מירב ישראלי: בתקנות השניות היה צריך להקים ועדת מומחים.

<לירן שפיגל: נכון.

<לירן שפיגל: לגבי - - -

קארין אלהרר: רגע, רגע, שנייה.

קארין אלהרר: אני רוצה עדיין לעניין התקנות האלה.

קארין אלהרר: זה מוזר, מפתיע ואני חייבת לומר, כל יום פה יש דברים חדשים בוועדה.

קארין אלהרר: משרדים שמדברים, אבל אחד מהצדדים בכלל לא מודע לדברת.

קארין אלהרר: אני לא מצליחה להבין.

קארין אלהרר: הן טוענות שזה לא אצלן בכלל.

<לירן שפיגל: אני לא יודע מה הן יודעות או לא יודעות לגבי מה שנמצא במחלקת הנוסח.

<איילת לוי: אני דיברתי היום עם איילת גדי ולא דווחנו על זה.

<לירן שפיגל: אוקיי.

<איילת לוי: דיברתי איתה היום רק כדי להבין מה נמצא על שולחנה.

<איילת לוי: אני אעשה בדיקה.

קארין אלהרר: אם אפשר להסתמס עם הגברת המכובדת.

קארין אלהרר: כן, בבקשה, הסט השני.

<לירן שפיגל: הסט השני כרגע מה שנותר לנו כדי להשלים את ההקמה של ועדת המומחים, אנחנו אמורים לקבל שאלון מנציג של משרד הבריאות.

<לירן שפיגל: ברגע שהשאלון הזה יגיע אז אפשר יהיה להקים את ועדת המומחים ואז יש לנו סטים של תקנות שכבר יונחו בפני הוועדה.

קארין אלהרר: רגע, אבל ביקשנו לעניין הזה עדכון בתוך שבועיים ולא קיבלנו, לעניין ועדת המומחים.

קארין אלהרר: למה?

<לירן שפיגל: אני לא יודע, אבל אני יודע לעדכן אתכם עכשיו מה המצב.

<לירן שפיגל: המצב כרגע שהושלמה הבחינה של כל המועמדים לוועדת המומחים, למעט מועמד אחד, שברגע שיוגש השאלון זה ייבחן במהירות ויקימו את ועדת המומחים.

קארין אלהרר: בגלל מומחה אחד?

קארין אלהרר: מתי יושלם מינויו של המומחה?

<לירן שפיגל: עוד פעם, את הוועדה מממנים כולה.

<לירן שפיגל: ממתינים לשאלון שצריך לעבור ממשרד הבריאות.

<לירן שפיגל: ברגע שהשאלון הזה יועבר, אפשר יהיה להשלים את הליכי המינוי.

קארין אלהרר: מהתחלה לירן, סליחה, לא הבנתי.

קארין אלהרר: מונתה ועדה?

<לירן שפיגל: הוועדה עוד לא מונתה.

קארין אלהרר: למה היא לא מונתה?

<לירן שפיגל: כדי להשלים את מינוי הוועדה נדרש עוד נציג אחד ממשרד הבריאות.

<לירן שפיגל: כבר הוסכם שצריך להגיש שאלון, כדי שאפשר יהיה לבחון האם הוא יכול לשבת בוועדה או לא יכול לשבת בוועדה.

<לירן שפיגל: ברגע שזה יושלם, ימנו את הוועדה.

קארין אלהרר: אוקיי.

קארין אלהרר: אחרי שזה יושלם, כמה זמן צפוי לקחת?

<לירן שפיגל: הסטים של התקנות, למיטב הבנתי, מוכנים והם יוגשו לוועדה.

<לירן שפיגל: אני לא יודע מה לוח הזמנים של הוועדה.

<לירן שפיגל: אני מניח שהם יצטרכו לדון בזה.

קארין אלהרר: טוב.

קארין אלהרר: הקמת ועדת שילוב וסדרי עבודתה.

קארין אלהרר: במכתב אמרתם שזה בבחינה.

<לירן שפיגל: נכון, יש בחינה בעקבות ועדת דורנר, יש בחינה שלמה של כל הנושא של החקיקה בעקבות הוועדה וברגע שיבחנו את נושא תיקוני החקיקה, אז גם באותה עת יבחנו גם את נושא ההתקנה של התקנות.

<לירן שפיגל: כרגע עבודת המטה עדיין לא הסתיימה.

קארין אלהרר: לירן, במקרה את הנושא הזה אני מכירה.

קארין אלהרר: ועדת דורנר נתנה מסקנותיה בשנת 2009.

קארין אלהרר: היום אנחנו בשנת 2016.

קארין אלהרר: מדור לדור משר לשר מוקמת ועדה שבוחנת את עניין ועדת דורנר ויישומו בשטח.

קארין אלהרר: עכשיו אני לא יודעת, עברו כבר 7 שנים ואני רואה עוד 7 שנים חולפות עוברות להן ושום דבר לא יקרה וגם לא התקנות.

קארין אלהרר: אז מה עושים?

<לירן שפיגל: עוד פעם, כרגע זה מה שאני יודע.

<לירן שפיגל: יש עבודת מטה, אני יודע שהיא מתבצעת והיא נבחנת ו - - -

קארין אלהרר: סדר גודל?

קארין אלהרר: עבודת מטה יכולה לקחת שנה ויכולה לקחת חודש.

קארין אלהרר: צריך לקבל החלטות בסוף.

<לירן שפיגל: אני יודע שזו סוגיה מאד מורכבת ולהתחייב ללוח זמנים - - -

קארין אלהרר: אני יודעת, אבל נראה לי שבע שנים זה אחלה תקופת זמן לקבל החלטות.

קארין אלהרר: בסוף זה עניין של הייעוץ המשפטי, בוא.

קארין אלהרר: השר יכול להביא אג'נדה ולא הכרתי שר שאמר לא רוצה חינוך מיוחד, לא רוצה לתת להם זכויות.

קארין אלהרר: בסוף זה אם הייעוץ המשפטי הולך עם זה עד הסוף – כן או לא.

קארין אלהרר: אני לא מבינה מה הבעיה.

<לירן שפיגל: זו שאלת מדיניות של המשרד.

<לירן שפיגל: יושבים האגפים המקצועיים ובוחנים את הדברים.

קארין אלהרר: טוב.

קארין אלהרר: תקנות להסדרת חינוך מיוחד לילדים חולים?

<לירן שפיגל: לגבי זה אמורה להיעשות פנייה נוספת של משרדי הבריאות והחינוך למשרד הפנים.

קארין אלהרר: כן, ב-20 במרס נפגשו מנכ"לי הבריאות והחינוך.

קארין אלהרר: בסיכום הדברים כך נכתב:

קארין אלהרר: משרד הבריאות יסייע שוב בפנייה משותפת לשלטון המקומי בנושא וכו' וכו'.

קארין אלהרר: איפה זה עומד?

קארין אלהרר: יצאה כבר פנייה?

<לירן שפיגל: אמורה לצאת פנייה בימים הקרובים.

קארין אלהרר: מה-20 במרס?

קארין אלהרר: אנחנו בסוף מאי.

קארין אלהרר: איפה היינו חודשיים?

<לירן שפיגל: יש תיאומים בין המשרדים.

<לירן שפיגל: אמורה לצאת פנייה משותפת וגם - - -

קארין אלהרר: מה, תיאומים להוציא מכתב?

קארין אלהרר: לירן, רציני?

<לירן שפיגל: אני מבקש שיתאפשר לי גם רק להשלים, שגם תתואם ישיבה בין שלושת מנכ"לי המשרדים, גם עם משרד הפנים, כדי לקדם את העניין.

קארין אלהרר: טוב, אני מבקשת לגבי כל התקנות שלא קיבלנו עליהן תשובות או תשובות חלקיות, אני מבקשת לקבל בתוך שבוע הסברים לכל העניין הזה, לרבות העניין של התיאום לגבי להוציא פנייה.

קארין אלהרר: זה משגע אותי.

קארין אלהרר: אני חוזרת ואומרת מה שאמרתי למשרד המשפטים – אתם עוברים על החוק.

קארין אלהרר: אני יודעת שזה כאילו נהיה איזה נוהג כזה במדינת ישראל שסבבה לעבור על החוק, אבל זה לא.

קארין אלהרר: משרד המשפטים, אני חוזרת אליכם.

קארין אלהרר: תקנות מקרקעין, הועבר לוועדת הפנים, כבר היה דיון.

קארין אלהרר: מתי יהיה דיון?

קארין אלהרר: מתי תזכרתם בפעם האחרונה את ועדת הפנים?

<איילת לוי: לא תזכרנו את ועדת הפנים בפעם האחרונה.

קארין אלהרר: אה, ואומר לי כאן היועץ המשפטי של ועדת הפנים, שלשמחתי הוא גם היועץ המשפטי של הוועדה לביקורת המדינה, שאין כזה סט תקנות בוועדה.

<איילת לוי: אני אבדוק את זה.

<איילת לוי: אני יודעת שהתקנות הועברו לוועדת הפנים.

<איילת לוי: אני אבדוק את זה.

<איילת לוי: זו טעות שלנו, אני אבדוק את זה.

<איילת לוי: אני לא מכירה את הנושא הזה.

קארין אלהרר: אוקיי.

קארין אלהרר: תקנות תובנות ייצוגיות.

<איילת לוי: כן, תובנות ייצוגיות לעניין אגרות.

<איילת לוי: גברתי, אנחנו התחייבנו שזה יהיה עד סוף אפריל בדיווח האחרון, אבל נתגלו מחלוקות בין המשרד לביטחון פנים, המשטרה - - - קיימו שתי ישיבות.

<איילת לוי: יש מחלוקות מהותיות על התקנות.

<איילת לוי: התקיימו שתי ישיבות גם אצל המשנה ליועץ המשפטי לממשלה הפלילי ב-20 באפריל, רז נזרי, וגם אצל פרקליט המדינה ב-1 במאי, כדי לנסות ולהתגבר עליהן.

<איילת לוי: זה לעניין תמלולים.

<איילת לוי: יש מחלוקות גם לעניין סוגיית התקציב וגם לעניין מהות ואיכות התמלולים שיעשו והנושא הזה בבדיקה.

<איילת לוי: אנחנו מזרזים את העניין עד כמה שניתן.

<איילת לוי: התקיימה ישיבה כבר בחודש האחרון כדי לנסות ולהתקדם.

קארין אלהרר: אוקיי, ומה היו תוצאות הישיבה?

<איילת לוי: בנושא הזה יש איזה שהוא נוהל שאמור להסדיר את העברת החומר מהתמלול.

<איילת לוי: יש מחלוקת על סד הזמנים.

<איילת לוי: כרגע אמורה להתקיים ישיבת המשך לגבי הנושא הזה.

קארין אלהרר: הוצאה לפועל.

<איילת לוי: הוצאה לפועל – לפי מה שעודכנתי, התקנות נחתמו על ידי השרה ב-17 במאי ועברו לפרסום.

קארין אלהרר: שוב.

קארין אלהרר: עברו התקנות?

<איילת לוי: כן.

קארין אלהרר: והועברו לפרסום?

קארין אלהרר: יש.

<איילת לוי: לפעמים אנחנו גם עושים משהו.

קארין אלהרר: נראה לי שזה ממש בטעות מה שקרה, אבל בסדר.

קארין אלהרר: משרד הבריאות.

קארין אלהרר: שלום אדוני, שם ותפקיד לפרוטוקול.

<רמי אבישר: רמי אבישר, לשכה משפטית.

קארין אלהרר: תקנות בנושא נגישות לרופאים עצמאים ורופאים פרטיים.

קארין אלהרר: הבנתי הוגש לוועדה, היה כבר דיון?

<רמי אבישר: לא, עדיין לא התחדשו הדיונים בנושא.

קארין אלהרר: מתי תזכרתם בפעם האחרונה את הוועדה?

<רמי אבישר: לא שידוע לי שתזכרנו.

קארין אלהרר: למה?

קארין אלהרר: לא חשוב?

<רמי אבישר: חשוב ביותר.

קארין אלהרר: נו?

<רמי אבישר: בעיקרון בתקנות הנגישות חבר הכנסת אילן גילאון נוהג בשיטה של שולחנות עגולים, כך שלדיונים בוועדות אנחנו לא מגיעים אלא אחרי שאנחנו יושבים עם כל הגורמים המקצועיים ומגבשים את התקנות.

קארין אלהרר: אז אני מניחה שכבר ישבתם.

<רמי אבישר: אנחנו יושבים כל הזמן.

קארין אלהרר: נו?

<רמי אבישר: אני יכול להגיד שדווקא את הסט הראשון של התקנות, זה שדווח בישיבה הקודמת, כבר קיבלנו אישור של נוסח, כבר קיבלנו אישור של שר האוצר, אחרי שקיבלנו אישור של הוועדה כמובן, ואני מאמין שעד סוף השבוע הם כבר ישלחו לפרסום, שזה צעד גדול מאד.

<רמי אבישר: זה בעצם גוף התקנות וזה תקנות שמסדירות את הפרק של הנגשת בתי החולים, את הפרק של הנגשת המרפאות הגדולות, המכונים הגדולים.

<רמי אבישר: עשינו צעד חריג בגלל העיכובים שהיו.

<רמי אבישר: עשינו צעד מאד חריג שאני לא חושב שאיזה שהוא משרד ממשלתי עשה, שזה בעצם פיצול התקנות.

<רמי אבישר: החלטנו להעביר אותן, לא להמשיך להמתין.

<רמי אבישר: כל פרק, בגלל שהוא עומד בפני עצמו, ראינו לנכון, בעזרת ערן, הרבה מאד בעזרת ערן, לקבל את ההמלצה הזאת לא לחכות.

<רמי אבישר: העברנו את התקנות האלה כמו שאמרתי.

<רמי אבישר: לדעתי אם הישיבה הזאת הייתה מתקיימת בשבוע הבא, הייתי יכול לבוא ולהגיד שהן כבר פורסמו.

קארין אלהרר: אני עדיין מרשה לך לעדכן את הוועדה שבוע הבא.

<רמי אבישר: אני אשמח מאד.

קארין אלהרר: בסדר גמור.

קארין אלהרר: הסדרת עיסוק הכירופרקטיקה.

<רמי אבישר: כן, יש פה בעצם ארבעה מקצועות.

<רמי אבישר: קודם כל אני אתחיל בזה שאני אגיד שהעברנו תזכיר של חוק שבעצם מבקש לתקן את החוק הקיים, שאוסר על העיסוק בארבעת המקצועות האלה, בשביל לא לפגוע בחופש העיסוק, ככה שבמקביל אנחנו גם מתקנים את התקנות.

<רמי אבישר: זה מתחלק בעצם לארבעה מקצועות, כשאת הקרימינולוגיה העברנו, את הפודיאטריה ופודיאטריה ניתוחית, כבר יש ועדה מייעצת, אנחנו כבר סיימנו בעצם את עבודת הוועדה ואנחנו עכשיו מגבשים את ההמלצות.

<רמי אבישר: וכירופרקטיקה, שפה בעצם יש לנו חילוקי דעות לא פשוטים בתוך הוועדה המייעצת, שאנחנו עדיין נדרשים שם להכרעה.

קארין אלהרר: אז מה זה אומר?

<רמי אבישר: זה אומר שאנחנו - - -

קארין אלהרר: מה זה אומר במסגרת זמנים?

<רמי אבישר: תראי, הארכה של החוק ניתנה, אם אני לא טועה, לארבעה חודשים.

<רמי אבישר: זאת אומרת הצפי לסיום הוא לפחות כפי שאנחנו רואים את זה, זה לארבעה חודשים.

קארין אלהרר: טוב.

קארין אלהרר: איזה עוד תקנות חובה טרם הותקנו?

<רמי אבישר: חובה - יש לנו את כללי הפסיכולוגים לעניין הכרה בתארים מחו"ל.

<רמי אבישר: גם כאן אני חייב להגיד שקודם כל זה נמצא מול משרד המשפטים.

קארין אלהרר: אני רק רוצה לעדכן אותך.

קארין אלהרר: הגעתי לכאן טיפה באיחור, כי הייתי בדיון בוועדת חינוך, ששם דיברו על מקצועות פרה-רפואיים, שאין מספיק מטפלים וילדים עם מוגבלויות לא מקבלים טיפולים פרה-רפואיים ודווקא העניין הזה, של הכרה במקצועות של אנשים שהגיעו מחו"ל, יכולה מאד לסייע.

<רמי אבישר: כמובן שזה יכול לסייע ואנחנו כן עושים - - -

קארין אלהרר: אז למה אתם לא מקדמים את זה?

<רמי אבישר: אז קודם כל ככה.

<רמי אבישר: חשוב להגיד שהכללים כבר קיימים.

<רמי אבישר: זאת אומרת התקנות אמורות לעגן את הכללים שכבר קיימים פשוט בתקנות.

<רמי אבישר: נכון לעכשיו אין מישהו, ואני מדבר על פסיכולוגים פה, אין מישהו שלא מקבל רישיון מחו"ל בגלל שאין תקנות.

<רמי אבישר: זאת אומרת המשרד כן פועל לפי הנהלים.

<רמי אבישר: כבר יש לנו עתירות בבית משפט על למה לא נתתם, וכשמדברים על זה מדברים על הנהלים שיקבלו ביטוי.

<רמי אבישר: זה נמצא בהליכים מול משרד המשפטים, אני מאמין שבסופו של דבר התקנות יצלמו מצב קיים ולא יתחדשו.

קארין אלהרר: טוב.

קארין אלהרר: רק מספר מדויק של כמה תקנות אמורות להיות מותקנות וטרם הותקנו.

<רמי אבישר: חובה – אני מדבר מתוך רשימה לא מבוטלת של תקנות, מתוך 30 תקנות, כשמתוכן 4 הן חובה, 1.5.

<רמי אבישר: נגיד ככה.

קארין אלהרר: טוב.

<איילת לוי: גברתי, אני יכולה רק להעיר משהו?

קארין אלהרר: כן, בבקשה.

<איילת לוי: פשוט ביקשת מאיתנו לבדוק.

קארין אלהרר: כן, עם גבי.

<איילת לוי: תקנות מכוח חוק זכויות תלמידים עם לקות למידה במוסדות על תיכוניים.

<איילת לוי: אני מעודכנת מהמשרד שהוחזרה אליכם טיוטא ב-6 באפריל וטרם הוחזרו אלינו תשובות למה שנשאל בטיוטה.

קארין אלהרר: טוב, במסגרת הדיווח אז אני אבקש לקבל תשובה למה זה לא התקדם.

<איילת לוי: רק גברתי, הטעיתי את הוועדה.

<איילת לוי: את שאלת אותי על תקנות מכוח חוק התובנות הייצוגיות ואני עניתי לך על תקנות מכוח חוק סדר הדין הפלילי לעניין תמלול.

<איילת לוי: לעניין תקנות מכוח חוק תובנות ייצוגיות אגרות – יש טיוטה אחרונה שנמצאת כרגע בלשכת השרה.

<איילת לוי: אני מאמינה שזה עניין של ימים ואז זה אמור לעבור לוועדה הבין משרדית.

קארין אלהרר: אוקיי, טוב.

קארין אלהרר: משרד הבריאות – עבודה יפה.

<רמי אבישר: תודה רבה.

קארין אלהרר: משרד הפנים.

קארין אלהרר: שלום גברתי.

קארין אלהרר: לא הגעתם לדיון הקודם אבל שלחתם מכתב.

<אורית מלמד: כן, שלחנו מכתב ב-19 במאי ופרטנו את ההתקדמות.

קארין אלהרר: כן, אני חייבת לומר שהיו לי בעיות בהבנת המכתב.

קארין אלהרר: אני רק חוזרת על הדברים שכן צוינו.

קארין אלהרר: חוק חובת מכרזים תאגידים מקומיים, זאת אומרת אני מבינה שיש טיוטה, זה הובא בפני המנכ"לית ובפני השר.

קארין אלהרר: בישיבה שנערכה ברשות השר ב-13 באפריל עם גורמי המקצוע, הוצגו עיקרי המחלוקות, גם פערים בהסדרת תאגידים עירוניים.

קארין אלהרר: השר הנחה לבצע עבודת מטה.

קארין אלהרר: במסגרת זו ייבחנו גם תקנות.

קארין אלהרר: מה קרה מאז?

<אורית מלמד: עבודת המטה נערכת.

<אורית מלמד: כפי שציינו, הנושא הובא בפני השר.

<אורית מלמד: הוצגה טיוטה של תקנות, הוצגו גם מספר מחלוקות שנותרו, פערים שנותרו לאחר ישיבות הצוות שהוקם בנושא הזה.

<אורית מלמד: הוצגו פערים בהסדרת התאגידים העירוניים.

<אורית מלמד: ההנחיה של השר הייתה בעצם לבצע עבודת מטה כוללת בנושא מדיניות המשרד בקשר לתאגידים עירוניים.

<אורית מלמד: תוך כדי בחינת עבודת המטה הזאת, בעצם ייבחנו גם התקנות.

קארין אלהרר: יופי.

קארין אלהרר: מתי זה יקרה?

<אורית מלמד: עבודת המטה מתבצעת.

<אורית מלמד: אין לי - - -

קארין אלהרר: כמה פעמים התקיימו פגישות בעניין הזה?

<אורית מלמד: מי שמוביל את זה, כפי שאני מבינה, זה בעצם גורמי המקצוע בלבד.

<אורית מלמד: אין לי את המידע הזה פה, כמה ישיבות התקיימו, אבל עובדים על הנושא הזה.

קארין אלהרר: כן, העובדות שהעלית כאן הן עובדות בהחלט מקדמות, אבל אני לא רוצה דד-ליין, אני לא רואה מתי זה קורה.

<אורית מלמד: אני מניחה שזה מתקדם.

<אורית מלמד: עבודת המטה נערכת, זו הנחיה של השר.

קארין אלהרר: כמה שנים התקנות האלה מסתובבות במשרד?

<אורית מלמד: הנושא בכללותו זה לא זמן קצר.

<אורית מלמד: זה הכל נכתב בדו"ח.

קארין אלהרר: שנים, במספר.

<אורית מלמד: שנים.

קארין אלהרר: כמה?

<אורית מלמד: אני לא יודעת, אבל יש נוסח עדכני שהוצג בפני ה - - -

קארין אלהרר: אני אגיד לך שלהבנתי זה 12 שנים.

<אורית מלמד: אנחנו פרטנו את כל הקשיים שנתקלנו בהם.

קארין אלהרר: 14 שנים, טעיתי במתמטיקה.

<אורית מלמד: פרטנו את כל הקשיים שנתקלנו בהם, כולל חילופי השרים וכל המורכבות והמעורבות של המשרדים הרבים בתקנות האלה.

<אורית מלמד: בכל מקרה, גובש נוסח, הובא ב-13 באפריל בפני השר.

<אורית מלמד: השר נתן את ההנחיה שלו ואנחנו - - -

קארין אלהרר: בסדר, אני באמת מברכת את השר על הנחייתו.

קארין אלהרר: אני רק רוצה, את יודעת, לא מקבלים נקודות על כוונות.

קארין אלהרר: מה קרה בפועל?

קארין אלהרר: מתי נראה תקנות?

<אורית מלמד: אז אני מסבירה, נעשית עבודת מטה.

<אורית מלמד: במסגרת עבודת המטה נבחנות - - -

קארין אלהרר: לא, אבל גברתי, אני שמעתי את זה.

קארין אלהרר: אני בטוחה, איזה משרד שאני לא אשים עליו את האצבע, נעשית שם עבודת מטה ויש אנשים מחויבים וכולם נורא נורא רוצים.

קארין אלהרר: רק האזרחים לא מקבלים את מה שמגיע להם.

קארין אלהרר: אז מתי זה יקרה?

<אורית מלמד: זה בעצם מהלך שהוא מובל על ידי גורמי המקצוע, יחידות המקצועות של התאגידים השונים במשרד.

<אורית מלמד: אני יכולה לברר ונעדכן את הוועדה.

קארין אלהרר: מתי תעדכנו את הוועדה?

קארין אלהרר: בתוך שבוע.

<אורית מלמד: אוקיי, בסדר.

קארין אלהרר: אני רוצה לקבל דד-ליין מתי עבודת המטה מסתיימת.

קארין אלהרר: כי אפשר לשבת ולדבר על דברים המון המון זמן ואני בטוחה שיש המון נושאים ללבן, אבל צריך לעבוד גם באיזו תכנית, כי בסוף יש מחויבות.

קארין אלהרר: איפה המחויבות שלנו לציבור?

קארין אלהרר: שיהיה Manual, איך מיישמים את החוק הלכה למעשה.

קארין אלהרר: ואני לא מדברת רק על משרד הפנים, אני מדברת על כל המשרדים.

קארין אלהרר: תקנות שוויון לאנשים עם מוגבלות, דרכים נגישות.

קארין אלהרר: פנייה משר הפנים בצירוף נוסח התקנות, לאחר שהתקבלה הסכמת שר האוצר.

קארין אלהרר: הנוחה על שולחנה של ועדת העבודה, הרווחה והבריאות.

קארין אלהרר: ממתינים לדיון בוועדה.

קארין אלהרר: התקיים מאז?

<אורית מלמד: לא התקיים.

<אורית מלמד: גם לא ידוע לי על תאריך.

<אורית מלמד: אנחנו נברר מול הוועדה מתי זה יעלה לדיון.

קארין אלהרר: טוב.

קארין אלהרר: תקנות תכנון ובנייה, מוסד חינוך חדש.

קארין אלהרר: מתי הייתה ההגשה האחרונה לשר?

<אורית מלמד: הנוסח הובא, אין לי תאריך מדויק מתי זה הובא בפני השר.

<אורית מלמד: בכל מקרה זה התקדם.

<אורית מלמד: השר כבר פנה לשר האוצר, זה תקנות שטעונות הסכמה של שר האוצר.

קארין אלהרר: ברור.

<אורית מלמד: שר הפנים פנה לשר האוצר בתאריך 29 במאי.

קארין אלהרר: אתמול.

קארין אלהרר: זה לכבודנו?

<ערן טמיר: ב-29 במאי 2016 את מתכוונת?

<אורית מלמד: 2016, כן.

<אורית מלמד: אחרי שנקבל את ההסכמה, נפנה לוועדה.

קארין אלהרר: איזה כיף.

קארין אלהרר: גביית דמי כניסה לגנים ציבוריים.

<אורית מלמד: כן, זה תקנות שבעצם הן די חריגות פה, כי למעשה זה תקנות שהן בשיקול דעת של השר למעשה ואפילו שהן לא רק לא חובה, אלא גם מבחינת הרשות זו מדיניות של השר.

<אורית מלמד: אנחנו הסברנו את זה בפירוט.

<אורית מלמד: השר בעצם, לפי שיקול דעתו - - -

קארין אלהרר: הוא רוצה או לא רוצה, זו השאלה.

<אורית מלמד: אז בהתאם להנחיה של השר אנחנו נכין נוסח מעודכן והנושא ייבחן.

<אורית מלמד: מכיוון שחלפו הרבה שנים מאז הנוסח הקודם, צריך לבחון את זה ואז בעצם נביא את זה בפניו.

קארין אלהרר: אוקיי, תודה.

קארין אלהרר: יש עוד תקנות שלא התייחסתי אליהן?

<אורית מלמד: יש את הנושא של התקנים של עובדי ביקורת ברשויות המקומיות.

<אורית מלמד: זה מוזכר בדו"ח.

קארין אלהרר: זה נושא חשוב.

<אורית מלמד: כן.

<אורית מלמד: יש איזה מתווה.

<אורית מלמד: השר אישר אותו עקרונית ואנחנו עובדים על נוסח.

<אורית מלמד: זה בתהליך של השלמה.

קארין אלהרר: מתי התחלתם לעבוד על נוסח?

<אורית מלמד: אין לי את הנתון הזה פה.

<אורית מלמד: בכל מקרה זה בתהליך של עבודה, אחרי שבעצם הועבר אישור עקרוני של השר להתקדם.

קארין אלהרר: ערן.

<ערן טמיר: ערן טמיר מנציבות שוויון זכויות לאנשים עם מוגבלות.

<ערן טמיר: יש תקנות נוספות שהן לא באחריות משרד הפנים, אבל הן דורשות את הסכמת שר הפנים, שכבר עברו את כל התהליך וכבר אושרו.

<ערן טמיר: תקנות של נגישות מקלטים שמשרד הביטחון אחראי עליהן, אבל הן כבר הרבה זמן אחרי שכבר אושרו בכנסת ובעצם מחכות לפרסום, כמו התקנות של משרד הבריאות.

<ערן טמיר: הן עברו גם לפני התקנות של משרד הבריאות מבחינת העבודה בכנסת.

<ערן טמיר: הן תקועות במשרד הפנים אני לא יודע למה.

קארין אלהרר: נו, נציגת משרד הפנים?

<ערן טמיר: הרבה זמן.

<אורית מלמד: פעם ראשונה אני שומעת על זה.

קארין אלהרר: לא, זה אפילו הכי עצוב ששמעתי היום.

<אורית מלמד: לא, לא, פשוט - - -

קארין אלהרר: לא, אם את לא יודעת - - -

<ערן טמיר: אולי היא לא עורכת הדין שמטפלת בזה.

קארין אלהרר: אם אתם לא יודעים שאתם צריכים להתייחס, אז איך תהיה התייחסות?

<אורית מלמד: מתי זה הועבר?

<ערן טמיר: זה הועבר מזמן.

<אורית מלמד: תגידו לנו את הפרטים.

<אורית מלמד: אני אישית לא - - -

קארין אלהרר: ערן, תעביר להם את כל הפרטים ואני מבקשת - - -

<ערן טמיר: זה מטופל אצל עורכת הדין נאווה.

קארין אלהרר: אני מבקשת לקבל עדכון לוועדה בתוך שבוע, כמו כל יתר המשרדים, מה קורה עם התקנות האלה.

קארין אלהרר: בסך הכל אישור.

קארין אלהרר: אפילו לא צריך לכתוב.

קארין אלהרר: חסכנו.

<ערן טמיר: תקנות מכוח חוק הג"ה.

קארין אלהרר: מכוח חוק הג"ה, אז אני מבקשת בעניין הזה.

קארין אלהרר: משרד הכלכלה והתעשייה.

<דקלה חורש: דקלה חורש מהלשכה המשפטית.

קארין אלהרר: שלום גברתי.

קארין אלהרר: קיבלתי את המכתב שלכם הבוקר, כי הוא נשלח אתמול בערב.

<דקלה חורש: הוא מה-18 במאי.

<דקלה חורש: אני ידעתי שהוא - - -

קארין אלהרר: אני לא יודעת למה שלחתם אותו אתמול בערב.

קארין אלהרר: אני מבינה שאתם כזה פותחים את היומן ואומרים רגע, מה יש לי מחר, נכון, דיון בוועדה לביקורת המדינה.

קארין אלהרר: הנה, אני חייב לה תשובה.

קארין אלהרר: אבל זה יפה.

קארין אלהרר: - - - לא כולם.

קארין אלהרר: טוב, לעסק.

קארין אלהרר: גברתי, בואי תציגי כי אני לא הספקתי לקרוא את מה ששלחתם, אבל בואי תציגי לנו מה נעשה בתחום אחריותכם.

<דקלה חורש: אוקיי, אז בהתייחס לדו"ח הביקורת בעצם יש 7 תקנות, מתוכן 2 הוגשו כבר לוועדות לאישור.

קארין אלהרר: אם אפשר לפרט בבקשה.

<דקלה חורש: אוקיי.

<דקלה חורש: אז לגבי חוק שירות התעסוקה, כללים ותכניות בדבר שילוב אנשים עם מוגבלויות בעבודה, זה באחריות שירות התעסוקה, זה לא באחריות שלנו.

<דקלה חורש: אני מניחה שיש פה - - -

<חגי לוין: אני נציג שירות התעסוקה.

<חגי לוין: אם את רוצה, אני אתייחס.

קארין אלהרר: תיכף אתה תתייחס.

קארין אלהרר: רגע, אז למה זה אצלכם?

<דקלה חורש: השר באופן כללי אחראי על זה.

<חגי לוין: זה שר הכלכלה, ואנחנו תאגיד סטטוטורי נפרד ממשרד הכלכלה.

<דקלה חורש: לגבי חוק זכויות לאנשים עם מוגבלות כמשתקמים, בהוראת השעה בעצם יש חובה להתקין תקנות שצריך לקבוע יכולת מדדים ונתונים שבהם צריך להתחשב בקביעת יכולת תעסוקה של אדם כמשתקם.

<דקלה חורש: נערכו הרבה הרבה בחינות של מודלים לצורת האבחון שצריכה להיות.

<דקלה חורש: לאחרונה התקבל גם מודל שעל בסיסו צריך להכין את טיוטת התקנות ואנחנו - - -

קארין אלהרר: מה זה לאחרונה?

קארין אלהרר: מתי הוא התקבל?

<דקלה חורש: אין לי את הנתון המדויק הזה, אבל זה מפרט שלם של שאלות ונתונים שצריך להתחשב בהם.

קארין אלהרר: אז בעצם יש הכל, רק צריך לשבת ולנסח.

<דקלה חורש: ואנחנו נצטרך לדייק אותו לכדי נוסח.

קארין אלהרר: מה הצפי?

<דקלה חורש: אנחנו מתכוונים לגבש טיוטת תקנות עד סוף חודש ספטמבר ולהפיץ את זה להתייעצות.

<דקלה חורש: זו התייעצות מאד מאד רחבה עם המון המון משרדים.

קארין אלהרר: אבל למה רק בספטמבר להפיץ להתייעצות?

קארין אלהרר: אם יש לכם כבר את המודל, מה הבעיה?

<דקלה חורש: כי המודל הוא מאד מאד רחב, שמתייחס לכל מיני דקויות ושאלות ואנחנו נצטרך.

<דקלה חורש: אנחנו נעשה כמובן את המאמץ לעשות את זה בהקדם האפשרי, אבל בהינתן המודל הזה, חשבנו שזה המועד שאנחנו יכולים להתחייב לו.

<דקלה חורש: אנחנו גם צריכים להתייעץ בתקנות האלה עם המון המון גורמים - שר הרווחה, ביטחון, בריאות, נציבות שוויון אנשים עם מוגבלות ועוד המון המון גורמים.

קארין אלהרר: ממתי התקנות האלה צריכות להיות מותקנות?

<דקלה חורש: התקנות צריכות להיות מותקנות בשנת 2008.

<דקלה חורש: אנחנו ביקשנו, בגלל שהבנו שיש קושי לגבש את המודל של האבחון, אנחנו ביקשנו גם להאריך את המועד של הוראת השעה, תוך שנימקנו את הבקשה הזו בזה שזה דורש מאיתנו - - -

קארין אלהרר: משנת 2008 עד היום כמה שנים חלפו?

קארין אלהרר: כי אני לא טובה במתמטיקה, מסתבר.

<דקלה חורש: אני מבינה את המתמטיקה ויש לזה חשיבות גם מבחינתנו.

קארין אלהרר: לא עשיתי חמש יחידות.

קארין אלהרר: אני באמת אומרת - - -

<דקלה חורש: זה פשוט נושא מורכב ואנחנו לקחנו - - -

קארין אלהרר: אני יודעת שהוא מורכב, אבל גברתי - - -

<דקלה חורש: ואנחנו כמשרד נתנו את כל התשומות כדי באמת לתת לה - - -

קארין אלהרר: גברתי מבינה את המשמעות של התקנות האלה כלפי האוכלוסייה שאליה הן מכוונות?

<דקלה חורש: מבינים מאד את החשיבות, כמי שאמונים גם על קביעת שכר מינימום מותאם.

<דקלה חורש: אנחנו מבינים את החשיבות ואנחנו עשינו מחקרים וגיבשנו צוות מומחים שבאמת בדק כל מיני סוגים של מודלים ועשה פיילוטים כדי להגיע בסופו של דבר לאיזו שהיא המלצה מוגדרת.

קארין אלהרר: רק שנייה, נציג ראש הממשלה.

קארין אלהרר: אולי תעשו משהו?

<רועי דרור: נראה לי.

<רועי דרור: רגע, זהו, אני אנסה קצת.

<רועי דרור: נראה לי שיש פה איזה שהוא כשל מערכתי ולא נראה לי ש - - -

קארין אלהרר: You don't say.

<רועי דרור: כן.

<רועי דרור: ולא נראה לי שנעבור משרד למשרד ונגלה פה איזה הפתעות חיוביות.

<רועי דרור: אני חושב שאם יושבת ראש הוועדה תיתן למשרד ראש הממשלה, ביחד עם משרד המשפטים, מעבר לשבוע להגיש תשובות, שזה כמובן רגיש, שלושה שבועות לבוא גם עם הנחיות ברורות וגם עם איזו שהיא הצגה מערכתית של איך פותרים את זה, נראה לי שזה יהיה רעיון טוב מבחינת הממשלה.

<רועי דרור: שלושה שבועות זה נראה לי זמן שנוכל לעמוד כדי להביא גם משהו שייתן מענה לדו"ח המבקר.

<מירב ישראלי: ראש הממשלה קיבל בשנת 2014 מכתב מיושב ראש הכנסת.

קארין אלהרר: א' זו נשמעת לי הצעה טובה.

קארין אלהרר: אני רק שמה על השולחן שבשנת 2014 הייתה פנייה של יושב ראש הכנסת יולי אדלשטיין בעניין הזה ולא קרה עם זה שום דבר.

קארין אלהרר: זאת אומרת זה לא איזה משהו חדש.

<רועי דרור: אז אנחנו נדבר גם עם הגורמים הבכירים במשרד המשפטים וגם אצלנו ואנחנו נעדכן כמובן היום על המועד שאנחנו נעשה בתיאום, כמובן עם כלל משרדי הממשלה, לנסות ולתת מענה רוחבי ולא נקודתי.

קארין אלהרר: טוב.

קארין אלהרר: אני כן רוצה, יש פה עוד עשרות משרדים.

קארין אלהרר: אני אגיד משהו מהתרשמותי עד כה ואני מקווה שאני לא חיה באיזו בועה משל עצמי ושכל יתר הסובבים כאן סביב השולחן קיבלו את אותה התרשמות.

קארין אלהרר: אין לי מילה אחרת לומר חוץ מבושה וחרפה.

קארין אלהרר: באמת בושה וחרפה.

קארין אלהרר: לא מבינה.

קארין אלהרר: תקנות שלמעלה משנה, אני מדברת על 12 שנים, 14 שנים.

קארין אלהרר: למה?

קארין אלהרר: כל זה כי המשרדים לא מדברים אחד עם השני, או כי נעשית עבודת מטה בלי תאריך יעד?

קארין אלהרר: מישהי אחרת הייתה מתייאשת, אבל אני לא מתכוונת להתייאש מהעניין הזה.

קארין אלהרר: אני מודיעה לכם שאני אזמן את כל נציגי המשרדים הממשלתיים גם בפעם הבאה.

קארין אלהרר: באמת, אין לי מילה אחרת לומר בעניין הזה, זה עצוב.

קארין אלהרר: תסתכלו לאזרחים בעיניים ותגידו להם – לא הספקתי 14 שנים.

קארין אלהרר: אני מקבלת את הצעתך ואני אומרת את הדבר הבא: אני באמת מצפה לתשובה שהיא רצינית ונותנת מענה, כי התשובות שניתנות פה הן תשובות שכל אחד בקובייה שלו לא מסתכל לא ימינה, לא שמאלה.

קארין אלהרר: יש איזה אטמים כאלה.

קארין אלהרר: וזה דיון שלישי.

קארין אלהרר: זה לא הדיון הראשון.

קארין אלהרר: בראשון עוד יכולתי להיות סלחנית, כי אולי לא ידעו.

קארין אלהרר: היה צריך את דו"ח מבקר המדינה, בסדר.

קארין אלהרר: הדו"ח באוויר כבר כמעט שנתיים, אבל עולם כמנהגו נוהג.

קארין אלהרר: זה לא יהיה.

קארין אלהרר: ואני באמת סומכת עליך שתעשה עבודה ואני מבקשת תשובה תוך שלושה שבועות ואני אבדוק את התשובה הזאת תוך שלושה שבועות באופן אישי.

קארין אלהרר: כי זה באמת נושא חשוב.

קארין אלהרר: זה נראה כאילו יאללה, רק תקנות.

קארין אלהרר: בלי תקנות לא מממשים שום דבר.

<גלעד האן: אגב רק לציין שהוועדה שלנו מחכה 8 שנים לתקנות שמשרד ראש הממשלה צריך להתקין.

<רועי דרור: בסדר גמור.

<רועי דרור: הוועדה תעשה גם על משרד ראש הממשלה עצמו.

קארין אלהרר: כן.

קארין אלהרר: זה גם וגם.

קארין אלהרר: אני מבקשת קודם כל להודות לכל הנציגים שכן הגיעו.

קארין אלהרר: הפנייה היא אליכם כי אתם הנציגים של המשרדים, אבל אין פה עניין אישי.

קארין אלהרר: יש פה עניין של משרדי ממשלה שאתם הנציגים שלהם כאן בדיון.

קארין אלהרר: וזה באמת מכעיס אותי ברמה האישית, במיוחד כשאני מסתכלת על זה שרוב התקנות הן לאוכלוסיות מוחלשות, שגם ככה צריכות להתמודד עם אלף ואחד דברים.

קארין אלהרר: אז אני מבקשת שבאמת בדיון הבא נוכל להתקדם לאן שהוא ואני מודיעה שיהיה דיון הבא.

קארין אלהרר: תודה רבה לכולם, הישיבה נעולה.